钦定古今图书集成/明伦汇编/官常典/第173卷 > 《十八侯铭》后汉·班固
## 钦定古今图书集成/明伦汇编/官常典/第173卷 > 《十八侯铭》后汉·班固

酂侯萧何

耽䡱相国，弘策不追。御国维纲，秉统枢机。文昌四友，
汉有萧何。序功第一，受封于酂。

将军舞阳侯樊哙

《将军》《威盖》，不当操盾。千钧，拔主项堂。兴汉破楚，
矫矫忠良。卒为丞相。帝室以康。

将军留侯张良

赫赫将军，受兵黄石。规图胜负，不出帷幄。令惠瞻仰，
安全正朔。国师是封，光荣旧宅。

太尉绛侯周勃

“懿懿太尉，惇厚朴诚。辅翼受命，应节御营。”历位卿相，
土国兼并。见危致命，社稷以宁。

将军平阳侯曹参

蹇蹇相国，允忠克诚。临危处险，安而匡倾。兴代之际，
济主立名。身履国土，秉御干桢。

丞相户牖侯陈平

洋洋丞相，势谲师旅。扰攘楚、魏，为汉谋主。《六奇》解厄，
扬名于后。

南宫侯张敖

堂堂《张敖》，耳之遗萌，以诚佐国，序迹建忠，功成德立，
袭封南宫，垂号万春，永保无疆。

卫尉曲阳侯郦商

衍衍卫尉，德行循规。遭兄食其，陨殁于齐。横耻愧景，
刎颈自献。金紫褒表，万世不刊。

将军颍阳侯灌婴

煌煌将军，辅汉久长。威震吕氏，奸恶不扬。寇攘殄尽，
躬迎代王。功显帝室，万世益章。

将军汝阴侯夏婴

斌斌将军，鹰武是扬。内康王室，外镇四方。诸夏乂安，
流及要荒。声骋海内，苗嗣纪功。

将军阳陵侯傅宽

休休将军，如虎如罴。御师勒陈，破敌以威。灵金曜楚，
火流乌飞。将命仗节，功绩永垂。

将军、《信武侯靳歙》。

“斤斤将军，忠信孔雅。”出身六师，十二匹旅。折冲捍难，
遂宁天下。金龟章德，建号传后。

丞相、《安国侯王陵》。

明明丞相，天赋挺直。刚德正行，不枉不曲。功业成著，
荣显食邑。距吕奉主，昭然不惑。

将军襄平侯韩信

桓桓将军，辅主克征。奉使全璧，身诎项营。序功差德，
履让以平。转北而游，云中以倾

将军棘津侯陈武

岩岩将军，带武佩威。御雄乘险，难困不违仇。灭主定，
四海是桢。功成食土，德被遐迩。

曲成侯虫达

晏晏曲成，舆从龙腾。安危从主，赤曜以升。赫赫皇皇，
道弥光明。惟德御国，流及后萌。

御史大夫汾阴侯周昌

肃肃御史，以武以文。《相赵距》，《吕志安》君身。征诣行所，
如意不全。天秩邑土，勋乃永存。

将军青阳侯王吸

邑邑将军，育养烝徒。建谋正直，行不匿邪。入军讨敌，
顶定天都。佩雀双印，百里为家。